Държавен вестник, бр. 15, 2010 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  15
НСИ продължи участието си в Програмата 
за европейски сравнения (ПЕС), която е част 
от текущата програма по статистика на Евро­
пейската комисия, съгласно Регламент (ЕО) 
№ 1445/2007 на Европейския парламент и на 
Съвета от 11 декември 2007 г. за установяване 
на общи правила за предоставяне на основна 
информация относно паритетите на покупа­
телна способност (ППС), както и за тяхното 
изчисление и разпространение. Националният 
статистически институт постига целите на ПЕС, 
като стриктно спазва сроковете, заложени в 
международния работен план за изчисляване на 
ППС, ежегодно утвърждаван от Работната група 
по ППС, в която членуват всички европейски 
страни партньори. Подобрени бяха качество­
то и защитата на изпращаната индивидуална 
информация в резултат на усъвършенстването 
на методите за контрол на данните в периода 
на предварително наблюдение и на 4-те по­
следователни етапа на валидиране както на 
входящата информация, така и на резултатите. 
Евростат и страните от ЕС усъвършенстваха 
новите инструменти за он-лайн и оф-лайн ра­
бота в базата данни „ППС“.
Статистика на външната търговия
През 2009 г. продължи усъвършенстването 
на дейностите, свързани с изпълнение на теку­
щите задачи по ежемесечното производство и 
разпространение на информация за движението 
на външнотърговските стокови потоци в три 
направления: агрегирани прогнозни данни, 
детайлна информация за търговията с трети 
страни и детайлна информация за търговията 
със страните от ЕС. Основна задача пред статис­
тиката на външната търговия бе намаляването 
на натоварването на респондентите, свързано с 
подаването на първични данни. В тази насока 
приключи успешно проект „Опростяване на 
системата Интрастат“, финансиран в рамки­
те на програмата на ЕК „Модернизиране на 
бизнес статистиката и търговската статистика“ 
(MEETS). Непосредствен резултат от проекта 
е въвеждане на праг за опростено деклариране 
на сделки с ниски стойности, който ще бъде 
прилаган от следващата 2010 г. В същото време 
с цел запазване на качеството на информа­
цията при намаляване обхвата на търговията 
бяха усъвършенствани методиката за оценка 
на търговията под прага за наблюдение и ме­
тодиката за оценка на неотговорилите лица. 
Също така бяха планирани мерките, които да 
продължат работата в тази насока, както и в 
посока на по-добро използване на данните от 
административни източници, намаляването на 
асиметрията, по-нататъшното усъвършенстване 
на методите за оценка на необхванатите потоци 
и хармонизиране на работата по прилагане на 
правилата за конфиденциалност при разпрос­
транение на информацията.
Основно предизвикателство пред регулярно­
то производство на статистиката на външната 
търговия бе лошото качество на първичните 
данни, предоставяни на НСИ от отчетните 
единици. Това наложи провеждането на сре­
щи с отговорните служители от НАП и АМ 
за предприемане на конкретни действия за 
преодоляване на проблема.
През 2009 г. от изключителна важност беше 
въвеждането в реална експлоатация на Ин­
формационната система „Външна търговия“. 
Чрез нея се създаде единен вход за постъпва­
щите от различни административни източници 
информационни потоци и се осигури единна 
технология за обработка и контрол на инфор­
мацията. Информационната система „Външна 
търговия“ за първи път в практиката на НСИ 
предостави нов тип услуга на потребителите, а 
именно директен достъп чрез интернет до базата 
от данни за външната търговия и възможност 
за самостоятелно съставяне на справки и таб­
лици, които съдържат детайлна информация за 
вноса и износа по съответната номенклатура на 
стоките1, страна партньор, страна на произход, 
стойност в левове, стойност в евро, стойност 
в щатски долари, нетно тегло в килограми и 
количество по допълнителна мярка.
През 2009 г. бе подготвена за първи път 
годишна електронна публикация „Външна 
търговия на Република България“.
ІІІ.3. БИЗНЕС СТАТИСТИКА
Структурна бизнес статистика 
Структурната бизнес статистика обхваща 
набор от задължителни годишни показатели, 
дефинирани в Регламент (ЕО) № 295/2008 на 
ЕП и на Съвета, характеризиращи заетостта, 
оборота, произведената продукция, разходите 
за производство на икономическите единици 
и др. В резултат на извършената актуализация 
на статистическия инструментариум за годиш­
ните статистически наблюдения в съответствие 
с настъпилите промени в националното сче­
товодство бяха включени нови показатели за 
постигане на по-пълно съответствие и хармо­
низация с изискванията на регламентите по 
СБС на ЕК.
Приоритет през 2009 г. беше работата по 
въвеждането на он-лайн подаване на годиш­
ните отчети и статистически справки чрез 
Информационна система „Бизнес статистика“. 
Успешното внедряване за първи път в исто­
рията на държавната статистика на он-лайн 
подаване на първични данни доведе не само 
до улесняване и намаляване на натоварването 
на отчетните единици, но и подобри качест­
вото и позволи съкращаване на сроковете за 
производство на информацията. През 2009 г. 
1 (Комбинирана номенклатура, Стандартна меж­
дународна външнотърговска класификация (SITC) 
и Класификация на икономическите дейности), 
период, канал на търговия (Интрастат, Екстрастат)